Blandakoret Nordaførr

Blandakoret Nordaførr er et kor i Tromsø stiftet i 1973.

Koret formidler arbeiderbevegelsens historie gjennom dets sangtradisjoner, korets egen nordnorske visetradisjon samt sanger brukt av frigjøringsbevegelser i det sørlige Afrika, Latin-Amerika, Palestina, Irland, Hellas og Bosnia. 

Koret samarbeider med sangere og musikere fra inn- og utland, og koret har som tradisjon å synge arbeidersanger på torget i Tromsø hver 1. mai og å bidra med samisk joik og sang tilpasset kor hver 6. februar i Tromsøs Rådhus. Koret deltar ofte med kunstneriske innslag på den internasjonale kvinnedagen samt på solidaritetsmøter.                                                   

Gjennom årene har koret gjort både små og større konserter, de fleste i Tromsø og noen på turnéer bl.a. til Lofoten, Finnmark og Svalbard, samt i utlandet.

Koret har deltatt på Festspillene i Nord-Norge i 1980, 1983 og 2004. NRK Troms har gjort opptak av tre av korets egne produksjoner som ble sent hhv.  1. mai i 1985, 1. mai 1987 og 29. april 1988.

Kilde: Korets konsertproduksjoner, se dato, sted samt tittel på konsert i oversikten for videre søk av forhåndsomtaler og/eller anmeldelser i aktuelle lokale aviser.

Historie 
Koret har bakgrunn fra det radikale kulturmiljøet på begynnelsen av 1970-tallet. I byens Folkets Hus, under et møte arrangert av Kulturfronten, ble det vedtatt å stifte Tromsø Raudt Kor høsten 1973. 

Tromsø Raudt Kor sluttet seg til Landsforbundet av Raude Kor og Korps som ble stiftet i 1977. 

Forbundet for Raude Kor og Korps ble i 1979 kontaktet av Kulturdepartementet for å produsere en offisiell turné til Kina med arbeidersanger, tradisjonell korpsmusikk, folkedans og visesang. Det resulterte i en 3-ukers turné med blant annet seks representanter fra Tromsø Raudt Kor og Korps.   

Kilde: Kulturdepartementets arkiv fra 1979.
 
Kilde: Reisebrev i avisa Klassekampen fra 26.06..1979 og 03.06.1979
 
Tromsø Raudt Kor skiftet navn til Blandakoret Nordaførr da Landsforbundet av Raude Kor og Korps ble oppløst i 1979. 

Kilde: Korets årsmeldinger (privat eie) og årsmeldinger og regnskap vedlagt søknader om støtte til produksjoner, se fylkeskommunale og kommunale arkiv, Tromsø.

Ugivelser 
Koret ga ut en egen kassett av musikken fra bestillingsverket «Afghanistan Zindabad» produsert av Hot Club Records i 1988. 

Koret bidro også til flere arbeidersanger på dobbelt-lpen Ridderslag utgitt av plateselskapet MAI 7611/12, da som Tromsø Raudt Kor, forløperen til Blandakoret Nordaførr.

Kilder: Plateselskapet MAI og Hot Club Records kataloger publisert bl.a. på Wikipedia 

          

Oversikt over konsert-produksjoner samt enkeltopptredener fom 1973.  

ÅR: Høst 1973 - vår 1980

ÅR: Høst 1980 - vår 1990 

 

ÅR: Høst 1990 - vår 2000 

 

ÅR: Høst 1998/2000 - vår 2010/11 

ÅR: 2011 – 2023

Referanser 
Kilde: Korets konsertproduksjoner, se dato, sted samt tittel for videre søk av forhåndsomtaler og/eller anmeldelser i aktuelle lokale aviser.

Kilde: Korets årsmeldinger (privat eie) og årsmeldinger og regnskap vedlagt søknader om støtte til produksjoner i fylkeskommunale og kommunale arkiv, Tromsø.

Kilde: Kulturdepartementets arkiv fra 1979.

Kilde: Festspillene i Nord-Norge i 1980, 1983 og 2004. 

Kilde:  NRK Troms, opptak av tre av korets egne produksjoner som ble sent hhv.  1. mai i 1985, 1. mai 1987 og 29. april 1988.

Kilder: Plateselskapet MAI og Hot Club Records kataloger publisert bl.a. på Wikipedia 

Kilde: Plakater i utvalg vedlagt som illustrasjon for artikkelen 

Norske kor
Kultur i Tromsø